લેખકડો: આ આરોપ સાવ સાચો છે. પણ તમે કારણ જાણવા ક્યારેય પ્રયત્ન કર્યો? મારે કેટકેટલાં અગત્યના કામ હોય છે! છનુંડી વાંચકડીઓ જોડે લાંબી-લાંબી વાતો ન કરું તો એ બધી આત્મહત્યા કરી લે! ફેસબુક પર આપવડાઈ ન કરું તો મારું પાચનતંત્ર ખોરવાઈ જાય. આજે નરેન્દ્ર મોદી અને વિજય રૂપાણી પણ મારા લેખો વાંચી ને મહત્વપૂર્ણ નિર્ણયો લે છે. મોરારિબાપુ મને ગુરુતુલ્ય માને છે. નવી પેઢી પ્રત્યે મારી જવાબદારીઓ છે, ગુજરાતના યુથને સંપૂર્ણપણે નંગુપુંગુ કરવાના મેં શપથ લીધા છે. જુઓ, એક મનુષ્યની ભીતરમાં ગુણ-અવગુણનો ભંડાર ધરબાયેલો હોય છે. એક સર્જક ધારે તો એ લખ્ખણ કે અપલખ્ખણ જાગૃત કરી શકે. મેં એમની ભીતરના કામદેવ અને રતિને જગાડવા પ્રણ લીધું છે, એ સિદ્ધ કરવા હું મારા અંગેઅંગ ઘસી નાંખીશ! મારા જીવનના ત્રણ અગ્રતાક્રમ છે: એક, સેક્સ. બીજું, ફેસબુક. ત્રીજું, મારા સિવાયનું શેષ વિશ્વ કેટલું ક્ષુલ્લક છે એ વિશે જગતને ભાન કરાવવું. આ ત્રણેય માટે મારે સમય ફાળવવો પડે. પ્રવચનો અને લેખો વગેરે તો આ ત્રણેય ઉદ્દેશ્યને સિદ્ધ કરવાનું પ્લેટફોર્મ માત્ર છે.